Downloaded from YTS.BZ
DOBRO DOŠLI U HOGWARTS
Official YIFY movies site: YTS.BZ
Dragi g. Potter,
Neke nas priče mijenjaju.
Smijete se ukrcati samo u prvih šest vagona.
Neke nas priče određuju.
Ali rijetke priče žive s nama...
I akcija!
...poput one o Dječaku Koji Je Ostao Živ.
I koju će uskoro ispričati HBO MAX
kao nikad dosad.
U POTRAZI ZA HARRYJEM MAJSTORSTVO IZA ČAROLIJE
Harryjeva priča, poznata iz serijala spisateljice J. K. Rowling,
uistinu vas uvlači u sebe
i traži da joj se posvetite svim svojim bićem kako biste pojmili
taj očaravajući, gotovo bezgranični čarobni svijet.
Stvoriti mjesto
tako bogato, kompleksno i veliko
u našem svijetu ne bi bilo moguće
dok na scenu ne stupe istinski čarobnjaci.
Priče o Harryju Potteru namijenjene mladima
nevjerojatan su fenomen koji je počeo prije 30 godina,
ali svidio se ljudima svih dobnih skupina.
Ponovno preraditi taj kanon,
dati mu da prodiše,
ispričati priču u osam epizoda, a ne u jednom dvosatnom filmu,
istražiti sve te divne mogućnosti...
Priča već postoji, ali imamo priliku prikazati
sve ono što se događa sa strane, ali to ne vidite.
Toliko dugo čekate priliku da učinite nešto što mnogo znači ljudima,
a ovo će biti upravo to.
Izvrsno su izabrali sjajnu glumačku postavu.
BACANJE ČINI
- Prestali smo brojiti na 40 000. - Da.
Gubili smo vrijeme na brojenje.
- Ali sve smo pogledali. - Da.
Tražili smo dijete
koje toliko znači ljudima na različite načine.
U biti, tražite dijete
koje je na prvi pogled sasvim obično,
ali je u isto vrijeme izvanredno.
Htjeli smo da sva djeca u UK-u
imaju priliku prijaviti se putem interneta.
Bili smo u Manchesteru, Škotskoj, Irskoj...
- I... - U Cardiffu.
U Cardiffu u Walesu.
Znali smo da će audicije za djecu trajati jako dugo.
Počeli smo s Harryjem, Ronom i Hermionom.
Oni su dobri prijatelji.
I stoga je bilo jako uzbudljivo tražiti tri djeteta
koja bi bila uvjerljiva kao prijatelji,
koja imaju snažan karakter i različita su.
To su sve obična djeca,
ali su izvanredna.
U svima ima čarolije.
Alastaira smo upoznali u Manchesteru. Bio je duhovit i šarmantan
od samog početka. Da.
- Ovo je on kako priča... - Svoju priču.
- Pričicu. - Pjesmu.
Mama ne želi psa. Grdno se vara.
Jer ova joj zmija od psa sigurno veću jezu stvara.
Njegova prva audicija.
A onda smo vidjeli Arabellu
u Londonu.
„Hermiona. Nema dlake na jeziku jer je jedinica.
Njezina supermoć je emocionalna inteligencija.
Ima energiju glavnog lika.”
- Prva Arabellina audicija. - Da.
Recitirala je pjesmu „Nepokoreni”.
Nije važno koliko su uska vrata
Ni kolika je kazna u svitku data
Ja svojom sudbom upravljam sam
Kapetan sam duše svoje, to dobro znam
Hermiona mora biti razigrana,
pa je morala odglumiti prizor u kojem razgovara s roditeljima
o Harryju i Ronu.
A ona se zahihotala i malo je zaroktala.
Ta je snimka pokazala njezinu razigranost.
Stalno rabiš dijelove audicije
za koje znaš da će im pomoći
kad ih predstaviš redatelju i producentu.
Arabellino je roktanje
- bilo ključno. - Da.
POZDRAV IZ GLASGOWA
Dominica smo upoznali u Glasgowu.
Što je pisalo za Harryja?
„Skeptičan prema svijetu odraslih.
Ranjiv i melankoličan.”
- I samotnjak je... - Nekako je samotan.
Odrastao je sam.
Odrastao je sam i...
Zna kako preživjeti.
„Artful Dodger, ne Oliver Twist.”
„Nađite nevjerojatnog glumca.”
- Od deset godina. Da. - Više-manje. Da.
- Ima mnogo različitih osobina. - Jako puno.
Dominic se pojavio
i pročitao nam svoju pjesmu u rimi o tome kako je proveo vikend.
Pomislili smo: „Jako je zanimljiv.”
„Moj vikend.” Napisao Dominic.
Subota je svanula. Nogometna me utakmica na teren izmamila.
Sve mi je na terenu išlo od ruke,
a kako taj dan nisam imao obveza,
poslije sam zaspao bez muke.
Bio je pun nekog tihog samopouzdanja.
S kim živiš?
S mamom, tatom i dvjema sestrama.
- U redu. - I sa psom.
Jesi li kad glumio?
U Macbethu prošlog siječnja.
- Jednog od MacDuffovih sinova? - Da.
- Nažalost, ubili su te. - Da.
Žao mi je.
- Super. - Da.
Zbilja imam povjerenja u te klince. Nevjerojatni su.
Na toliko velikom setu
lako je izgubiti se.
Velika dvorana je golema.
Metlobojski teren je ogroman.
Možeš ići u Zakutnu ulicu.
Vraćamo se na setove, pregledavamo ih i dodajemo detalje.
Katkad odem u društvenu prostoriju Gryffindora
ili u kulu. Kad si ondje sam
i razgledavaš, možeš vidjeti oglasnu ploču
i najsitnije detalje na McGonagallinu stolu,
poput korica knjiga i... Naježiš se.
VELIČINA ČAROLIJE
Prezabavno je biti na tako golemu setu.
Imati mogućnost sagraditi ovakvo što...
San je svakog dizajnera...
SCENOGRAFKINJA
...imati ovoliki pješčanik.
Pokušavamo prenijeti radost i razigranost
koje imaju djeca čarobnjaci.
Kad je izašla prva knjiga o Harryju Potteru,
donijela je nešto posve novo i uzbudljivo.
Mislim da su svi razmišljali o tome
kako bi divno bilo živjeti
u tako nevjerojatnom svijetu.
Stoga pokušavamo prenijeti te trenutke otkrića
koji se nalaze u knjigama.
Želimo da doživite isto to i ovdje.
Ali mi dodajemo element svijeta
koji nadilazi ono što su gledatelji dosad vidjeli.
Harryjevo upoznavanje s fizičkim prostorom čarobnjačkog svijeta
počinje u Šupljem kotliću.
Potom izađete na stražnji izlaz i nađete se u Zakutnoj ulici.
Elementi koje vidimo su prepoznatljivi,
ali način na koji se spajaju i oblikuju bit će nešto novo i uzbudljivo.
KALININ PRILAZ
Željeli smo da Kalinin prilaz iz svijeta bezjaka bude utemeljen na stvarnosti,
jer kad ste obožavatelj serijala
i kada je bezjački svijet utemeljen na stvarnosti koja vam je dobro poznata,
to čini uzbudljivi čarobnjački svijet
koji je izvan našeg dosega još privlačnijim.
KALININ PRILAZ 4
O svemu pomno razmišljamo
i pokušavamo zadovoljiti i najokorjelije obožavatelje.
Stvorili smo mjesta za koja mislim...
EEYLOPSOVA KUĆA SOVA
...da će svima pružiti mnogo radosti kad ih iskuse.
Jako je uzbudljivo što su svi nabrijani
oživjeti sve to.
Kada prvi put uđeš u Veliku dvoranu...
Kao da ulaziš u katedralu.
Bilo je tako čarobno.
Tako je golema, tako lijepa.
A kada djeca ulaze,
prvi razred, i kada se okupe u dvorani,
to mi je bio najdraži prizor.
Bilo je tako legendarno
I tako simbolički u smislu: „Počinjemo,
stigla je nova skupina djece i ulaze u taj svijet.
Sada su u Hogwartsu
i čeka ih mnoštvo novih tajni.”
Katkad sjediš u garderobi
i odjedanput čuješ
eksploziju dok djeca utrčavaju u dvoranu.
Razmišljaš o poslu ili čemu već,
a oni su u svom svijetu, posve uživljeni,
kao što to već djeca jesu. Osjetiš tu istinsku energiju.
Katkad, kad je dan vrlo naporan,
zatvorim oči, otvorim ih i pogledam uokolo.
Ajme! Dođeš na set i pomisliš: „Ajme!”
I to te nabrije.
Jer je sve predivno.
Predivno.
PRIRODA ČAROLIJE
U početnim razgovorima s Markom i Francescom
o osnovnim vrijednostima serije
postojala je inherentna želja da se serija temelji na naturalizmu.
Također, u srži serijala o Harryju Potteru
nalazi se priroda kao izvor čarolije.
I stoga imamo magični realizam.
Temeljimo sve na principima koje nalazimo u prirodi
i fenomenu prirodnog svijeta.
To je ona prava čarolija.
Postavka o naturalizmu kao središnjem načelu
čarobnjačkog svijeta
nešto je što smo uključili u velik broj setova.
Moramo dovesti prirodni svijet k njima.
Pomisao da sam ja zadužena za to
zbilja je nevjerojatna.
Ovaj projekt je tako uzbudljiv jer postoji toliko suradnje
među različitim odjelima
kako bismo prenijeli te koncepte i teme
i izrazili ih na mnogo različitih razina.
Dok smo osmišljavali praktične i vizualne efekte,
htjeli smo da sve što se događa
počiva na logici.
Iako čarolija nije logična,
nas više zanimaju
posljedice čarolije.
Pokušavamo kritički analizirati
svaku uporabu čarolije
i shvatiti u kakvom je odnosu prema našoj definiciji čarolije.
To smo vidjeli kao priliku
da odradimo stvari malo drukčije.
Ovo je jedan od najuzbudljivijih dijaloga
koje sam vodila kao dizajnerica. Objašnjavanje neobjašnjivog.
Užitak rada na ovakvom projektu
jest u tome što imamo mnogo kreativnih i uzbudljivih voditelja odjela.
Zaista je veliko zadovoljstvo raditi s takvim stručnjacima
koji su iskreno uzbuđeni zbog ovoga.
S ponosom mogu reći da ste bili jako dobri.
- Hvala, to mi puno znači. - Jako dobri.
- Živjeli. - Hvala vam.
Moj je otac dizajnirao i oslikao
izvornu škrinju za metloboj iz prvog filma.
I evo me, 26 godina poslije...
DEKORATER
...oslikavam novu škrinju za metloboj za HBO-ovu produkciju.
ŽIVOT, RUČNO IZRAĐEN
Radio sam na trećem i četvrtom filmu iz serijala, prije 25 godina.
Bio sam vježbenik kod nekih momaka koji ovdje rade.
Svako stvorenje koje izradimo u Odjelu za stvorenja,
bilo da je to sova, štakor
ili ljudsko biće, sve počinje istim postupkom.
Opsežnim istraživanjem prirode.
Promatramo kako se sova kreće.
Izgledaju nevjerojatno,
a naš je posao preslikati njezine pokrete
i ponoviti ih pomoću animatronike i efekata.
Svaki animatronik sadrži mnogo zglobova,
komada metala, plastike i servo-motora,
a naš je zadatak učiniti ga prirodnim.
Ovo je, u biti, vrhunac mnogo timskog rada.
Ovo su rani prototipovi koje smo izradili
dok smo pokušavali oponašati sovino micanje vrata.
Može se pomicati u svim smjerovima.
Mogu okrenuti glavu
za gotovo 360 stupnjeva. Sve smo to uspjeli replicirati.
Zatim predamo kostur...
VIŠA TEHNIČARKA ZA CFX
...ekipi koja će odraditi čaroban posao i na njega staviti perje
kako bismo ispunili praznine i imali čudesno perje koje lebdi, kreće se
i pomiče poput sovina nevjerojatnog vrata.
Mi umećemo
svako pojedinačno pero u mrežu i lijepimo ga.
Riječ je o oko 36 000 pera po sovi.
SPECIJALISTICA ZA KRZNO I PERJE
A izradili smo desetak sova za ovu seriju.
Tehnologija je napredovala
I sada imamo jače i brže motore
koje umećemo u animatronike.
Možemo podići štakora i gnjaviti ga i maltretirati.
Kada Ron drži animatronika,
on se pomiče kao da je riječ o pravom, a ne prepariranom Šugonji.
Dan je ugradio mehanizam.
Kada poguraš stopala, on se zgrči.
Vidite da ga mogu pomicati.
Ne djeluje previše robotski i kruto,
što olakšava posao dječaku
koji vjerojatno nikad nije držao animatronika.
Jasno, kad ga stavite u kontekst,
odnosno na pod, djeluje jako uvjerljivo.
Izradili smo i Šugonju koji grize. Charlotte će ga donijeti.
Staviš mu prst u usta i pomičeš ga.
Da vidimo.
Tako.
Hvala lijepa.
Ovo je glud,
lik koji nije bio ni u jednom filmu.
Temelji se na krastači
i oponaša pokrete koje smo preuzeli iz prirode,
od krastača, poput uvlačenja očiju.
Ima mehanički jezik. Nos se pomiče, odnosno nosnice.
Ovaj detalj na vrhu
omogućava da klinci otkinu gornji dio,
a da ne oštete stvorenje.
Ovo je sjajna prilika da svi zajedno surađujemo,
svi odjeli, sve branše.
Odjel za stvorenja, Odjel za specijalne efekte,
Odjel za vizualne efekte, Odjel za izradu modela, Odjel za dekoracije.
Također smo izradili ove čekinjaše i slična stvorenja
i nismo rekli djeci
da će ih moći podići i da će biti sluzavi.
Imamo plamene rakove
koje smo razvili u suradnji s Odjelom za specijalne efekte.
Iz svojih zadaka ispuštaju plamen jedan na drugoga.
Riječ je o animatroniku
u kojem se nalaze motori
i netko može upravljati njime na daljinu.
Drhtim od same spoznaje da sam u ovoj sobi. Ludo.
Bila sam u idealnoj dobi.
Harry Potter je povezao i zbližio mene i moju braću i sestre.
PRIPRAVNICA, CFX
Mislim da mi je bratić pokazao film.
Žurili smo se kući iz osnovne škole
da bismo se presvukli
u odjeću iz Hogwartsa.
ISPLESTI PRIČU
Serija je smještena u 1991. godinu,
tako da smo proveli istraživanje o tome kakva se odjeća tada nosila.
KOSTIMOGRAFKINJA
Željeli smo da bezjaci budu što vjerniji tadašnjem vremenu.
Pokušali smo stvoriti kontrast.
Bezjaci nose odjeću pastelnih i vrlo hladnih boja,
koja je mahom sintetička.
Kao što vidite, to je razdoblje u kojem su se nosili šuškavci.
To su ovi gornji dijelovi trenirke. Zovemo ih šuškavcima.
Što se tiče Harryjeva izgleda,
on živi u svijetu gdje svi prate modne trendove.
On nije imao mogućnost izabrati vlastitu odjeću.
Petunia mu je davala odjeću,
zapravo, Dudleyjevu staru odjeću.
Njegova je odjeća prevelika i izblijedjela.
Beth je pronašla izvornu odjeću koju je nosio
i potom smo je replicirali.
Tražimo pravu odjeću.
Prošli smo mnogo buvljaka
i usput smo je skupljali.
A količina koju smo skupili jer smo kostimirali tisuće ljudi...
Što smo više odjeće nalazili, pojavljivala se paleta boja.
Ovo su boje koje su se nosile 1991. godine.
Želimo se vratiti u prošlost.
Možemo zaroniti u različita vremena,
različite stilove odijevanja.
A ne možeš putovati kroz vrijeme ako odjeća ne odgovara razdoblju.
Školske su odore od britanske vune,
organskog pamuka, gumbi su od sedefa i drveta, imamo škotski tartan...
Prirodna tkanina danas je rijetka.
Prilično je radikalan čin nositi džemper izrađen od ovčje vune,
iako živimo u zemlji punoj ovaca.
Morali smo pronaći način da čarobnjaci izgledaju
pomalo drukčije od ostalih.
Francesca i Mark željeli su
da dizajn bude izrazito prirodan.
Stoga smo odlučili rabiti...
POMOĆNICA KOSTIMOGRAFKINJE
...nesavršene prirodne postupke
poput otiskivanja listovima,
- ručnog oslikavanja, mramoriranja. - Mramoriranje.
Kada tiskate lišćem, događa se prirodan i čaroban proces.
Ne znate što ćete dobiti. Sve ovisi o listu.
Dobiješ ono što dobiješ.
Dumbledoreov smo kaput otisnuli listovima
jer smo željeli da ima kamuflažni uzorak.
Htjeli smo stvoriti dojam da je rezultat prirodnog i neukrotivog postupka.
Ljepota koja izvire iz nesavršenosti.
Nije riječ o visokoj fantastici. Utemeljena je u stvarnosti.
Nadam se će to navesti ljude da pomisle...
POMOĆNIK KOSTIMOGRAFKINJE
- ...da je možda zbilja iza ugla. - Da.
Možda ugledaju nekoga na ulici i pomisle...
Stalno smo govorile:
- „Vidjela sam čarobnjaka.” - Sjećam se.
„Vidjela sam čarobnjaka.”
Fotografirali smo ljude u podzemnoj i autobusima
koji su nam izgledali
kao čarobnjaci.
Riječ je o ideji da čarobnjaci postoje
i da su oko nas.
Željeli smo da odjeća odaje taj dojam.
Riječ je
o kombinaciji elemenata zbog kojih odaje taj dojam.
I stoga, kao potpunu suprotnost, stvorili smo tamnu, melankoličnu
i prirodnu paletu boja za čarobnjake.
To je jedan od načina na koji smo stvorili dihotomiju.
Sve je utemeljeno na stvarnosti.
Naš je Dumbledore pomalo nalik edvardijanskom gospodinu
jer smo ga takvim zamislili.
Odredili smo njegovu visinu
s obzirom na njegovu dob. Kada je bio najviši.
Malo škotskog tvida.
Kao što vidite, vez je prilično neprecizan i nesavršen.
Obožavam serijal o Harryju Potteru jer sam ga čitala
sa svojom djecom.
Počela sam ga čitati sa svojim sinom Ericom,
koji ga je obožavao.
Mogao se posve uživjeti u priču.
Mislim da je to bilo sjajno za njega.
Vidjela sam koliko je to volio
i zajedno smo uživali u knjigama.
To je bio naš ritual. Uvečer bismo zajedno čitali.
Riječ je o složenim pričama sa zamršenom radnjom
i mnogo se toga događa.
Pitao me: „Mama, mogu li ja ići u takvu školu?”
I...
Pomislila sam da moram pronaći tu školu,
a ako je ne mogu pronaći, moram je stvoriti.
Imamo veliku odgovornost.
Jer moramo učiniti to kako treba, zar ne?
Moramo odati počast prethodnim interpretacijama,
ali i dodati još pojedinosti.
Mislim da sam bio iste dobi
kao i djeca u knjizi.
Prva je objavljena 1997. godine. Imao sam sedam godina
i to je bilo vrijeme kada je serijal izlazio.
Tada sam išao u školu.
Bilo je jako uzbudljivo. Čitao sam knjige
i uopće nisam mogao razgovarati s prijateljima
jer bi uvijek netko čitao brže
i otkrio bi mi što se dogodilo.
Te su mi knjige bile toliko važne,
važnije od razgovora s prijateljima.
U toj dobi zamišljaš da pohađaš Hogwarts
ili zamišljaš da si Harry.
Sjećam se da sam jedanput došao k Marku.
Snimali su prizor na peronu devet i tri četvrt.
ŽELJEZNICA HOGSMEADE
Kad sam ugledao pravi vlak,
bilo je kao da sam se našao u knjizi.
Kao da me netko ubacio u nju. Bilo je stvarno.
Kao što vidite,
iako je svijet Harryja Pottera već legendaran,
njegova ostavština i dalje raste.
Kako nov naraštaj otkriva njegovu čaroliju,
pred nama je uzbudljivo novo doba.
Znao sam da ću navršiti 80 godina
dok budemo snimali prvu sezonu Harryja Pottera.
To znači da ću imati 88 godina kada završimo sa snimanjem.
To je izuzetno teško pojmiti.
Glumačka postava je fantastična.
Baš svi.
Arabella, Alastair i Dom.
- Što mislite? Jeste li uzbuđeni? - Da.
- Želite li sjesti? - Da.
I svi se međusobno vole.
Jedva čekam vidjeti kako rastu, kako se razvija njihovo umijeće
i u kakve će ljude izrasti.
Odrast će okruženi ovime.
A...
A ja ću ostarjeti s njima.
Mogli bismo surađivati mnogo godina.
Oni će tada biti punoljetni.
Želimo da odrastu misleći:
„Čovječe. Možda je bilo teško i naporno,
ali bilo je sjajno i drago mi je što sam to učinio.
Bilo je uzbudljivo biti dijelom toga.”
PERON DEVET I TRI ČETVRT
I evo nas.
Ima li boljeg mjesta za završetak ovog putovanja u srce Harryja Pottera
od ovoga na kojem započinje njegov put u Hogwarts?
Ovdje smo okruženi nevjerojatnom monumentalnošću
i malim stvarima koje sve čine stvarnima.
Kad smo kod zapanjujućih pojedinosti,
pogledajte ovo. Mali uvod u ono što vas čeka.
IZGUBLJENO I NAĐENO
DVORAC HOGWARTS
HOGWARTS EKSPRES 5977
Ukrcavanje!
Bolje da začepite uši.
Bit će vrlo glasno!
Ovo mi je znak.
Moj je tata bio rekviziter u svih osam originalnih filmova.
Ja nastavljam njegovo djelo.
Nov naraštaj obožavatelja jako mi je važan
jer je moj sin velik obožavatelj serijala o Harryju Potteru
i zato ne smijem iznevjeriti malene,
ne smijem iznevjeriti nov naraštaj obožavatelja.
Znam da je to jako važno.
Moja je obitelj radila na izvornim filmovima,
a ja nastavljam tu tradiciju.
To je uistinu san.
Upoznao sam suprugu na snimanju trećeg filma...
VODITELJ GRADNJE
...a sada moj sin radi za mene. Ovo je, zapravo, naš život.
Moj rad na serijalu o Harryju Potteru započeo je 1999. godine...
SCENOGRAFSKI GIPSAR
...a 27 godina poslije još sam ovdje.
Sjećam se prvog dana snimanja.
Snimali smo na Kalininu prilazu
i s nama je bila Harryjeva sova. Pogledala sam uokolo
i pomislila da sanjam.
Iskreno, bilo je previše dobrih trenutaka.
Jedna nevjerojatna godina.